**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 1635/2008

**768a**

### **S p o l o č n á s p r á v a**

### výborov Národnej rady Slovenskej republiky o prerokovaní vládneho návrhu zákona o prevencii kriminality a inej protispoločenskej činnosti a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov **(tlač 768) – druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 1056 z 22. októbra 2008 pridelila vládny návrh zákona o prevencii kriminality a inej protispoločenskej činnosti a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov **(tlač 768)** na prerokovanie týmto výborom:

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre financie, rozpočet a menu

Výboru Národnej rady Slovenskej republiky pre verejnú správu a regionálny rozvoj a

Výboru Národnej rady Slovenskej republiky pre obranu a bezpečnosť ako gestorskému.

 Výbory prerokovali predmetný návrh zákona v stanovenej lehote.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s týmito pripomienkami:

###### V čl. II 1. bode v § 1b sa za slovo „odborným“ vkladá čiarka a slová „organizačným a technickým“ a slovo „zabezpečením“ sa nahrádza slovom „zabezpečovaním“.

# Potreba tejto právnej úpravy vyplýva z postavenia Úradu vlády SR ako štátneho orgánu, ktorý plní úlohy pri vykonávaní štátnych záležitostí a vykonáva odborné, organizačné a technické úlohy pre vládu SR a zabezpečuje jej činnosť. Aparát Úradu vlády SR plní špecifické činnosti pre vládu SR, ktoré spočívajú v odbornom plnení úloh pre vládu SR a predsedu vlády SR, ako aj  v organizačnom a technickom zabezpečení jej činnosti. Ide o činnosti najmä na úseku legislatívy, vládnej agendy, protokolu, masmediálnom a i.

# Uvedený návrh predstavuje zosúladenie platnej právnej úpravy s praxou pri výkone jednotlivých špecifických činností Úradom vlády SR.

 Výbor Národnej rady Slovenskej republiky pre verejnú správu a regionálny rozvoj

 **Gestorský výbor odporúča schváliť**

###### V čl. II sa za 2. bod sa vkladá nový bod 3, ktorý znie:

 „3. V § 24 ods. 1 sa za slová „Slovenskej republiky“ vkladajú slová „okrem plnenia

 úloh uvedených v § 1b“.

Doterajší bod 3 sa označuje ako bod 4 .“.

# Ide o legislatívno-technickú úpravu nadväzujúcu na zmeny navrhované v bode 1.

#

 Výbor Národnej rady Slovenskej republiky pre verejnú správu a regionálny rozvoj

 **Gestorský výbor odporúča schváliť**

# V čl. II novooznačený 4. bod znie:

#  „4. V § 24 sa vypúšťa odsek 5.

 Dotejšie odseky 6 a 7 sa označujú ako odseky 5 a 6.“.

# V nadväznosti na zmeny navrhované v bodoch 1 a 2 je odsek 5 nadbytočný a je potrebné ho vypustiť.

 Výbor Národnej rady Slovenskej republiky pre verejnú správu a regionálny rozvoj

 **Gestorský výbor odporúča schváliť**

1. **K čl. III**

 Slová „1. januára“ sa nahrádzajú slovami „1. februára“.

Vychádzajúc z predpokladaného termínu schválenia predloženého návrhu zákona, je potrebné deň jeho účinnosti stanoviť tak, aby zohľadňoval aj lehoty stanovené na jeho podpísanie a vyhlásenie v zbierke zákonov.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre financie, rozpočet a menu

Výbor Národnej rady Slovenskej republiky pre verejnú správu a regionálny rozvoj a

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

 Gestorský výbor odporúča o pozmeňujúcich a doplňujúcich návrhoch hlasovať takto:

 O bodoch  **1 až 4** hlasovať spoločne, a tieto **schváliť**.

**IV.**

Gestorský výbor na základe stanovísk výborov k vládnemu návrhu zákona o prevencii kriminality a inej protispoločenskej činnosti a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov **(tlač 768)** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča**

Národnej rade Slovenskej republiky predmetný vládny návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe.

 **Spoločná správa** výborov Národnej rady Slovenskej republiky k vládnemu návrhu zákona o prevencii kriminality a inej protispoločenskej činnosti a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov **(tlač 768)** v druhom čítaní **bola schválená uznesením Výboru Národnej rady Slovenskej republiky pre obranu a bezpečnosť č. 216 na svojej 48. schôdzi.**

V Bratislave 25. novembra 2008

## Rudolf PUČÍK v. r.

predseda výboru